**HOTĂRÂREA nr. 187/20.10.2021**

**privind aprobarea Planului de reziliență a rețelei sanitare față de recrudescența COVID-19, la nivelul judeţului Dâmboviţa**

Având în vedere prevederile:

- Legii nr. 55/2020 privind unele măsuri pentru prevenirea și combaterea efectelor pandemiei de COVID-19, cu modificările și completările ulterioare;

- Legii nr. 95/2006 privind reforma în domeniul sănătății, republicată, cu modificările și completările ulterioare;

- O.U.G. nr. 21/2004 privind Sistemul Național de Management al Situațiilor de Urgență, cu modificările și completările ulterioare;

- H.G. nr. 557/2016 privind managementul tipurilor de risc;

- H.G. nr. 1090/07.10.2021 privind prelungirea stării de alertă pe teritoriul României începând cu data de 10 octombrie 2021, precum și stabilirea măsurilor care se aplică pe durata acesteia pentru prevenirea și combaterea efectelor pandemiei de COVID-19;

- Ordinului ministrului sănătății nr. 434/2021 privind aprobarea Planului de măsuri pentru organizarea spitalelor și a unităților de dializă în contextul pandemiei de COVID-19 și a listei spitalelor și unităților de dializă care asigură asistența medicală pentru pacienți, cazuri confirmate și suspecte de COVID-19, conform clasificării spitalelor în 3 niveluri de competență, cu modificările și completările ulterioare;

Adresa nr. 24117/19.10.2021 a Direcţiei de Sănătate Publică Dâmboviţa, înregistrată la Instituţia Prefectului - Judeţul Dâmboviţa sub nr. 10495/20.10.2021, privind propunerea de aprobare a Planului de reziliență a rețelei sanitare față de recrudescenţa COVID-19 la nivelul județului Dâmbovița;

În considerarea aprobării tacite a proiectului de hotărâre nr. 187, comunicat spre analiză şi dezbatere Comitetului Judeţean pentru Situaţii de Urgenţă la data de 20 octombrie 2021,

În temeiul art. 10 din Regulamentul-cadru privind structura organizatorică, atribuţiile, funcţionareaşi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004,

**Comitetul Județean pentru Situaţii de Urgenţă Dâmbovița, adoptă prezenta**

**HOTĂRÂRE:**

**Art.1.** Se aprobă actualizarea **Planului de reziliență a rețelei sanitare față de recrudescenţa COVID-19 la nivelul județului Dâmbovița**, conform Anexei nr. l, care face parte integrantă din prezenta hotărâre.

**Art.2.** (1)Prin grija Secretariatului Tehnic Permanent al Comitetului Judeţean pentru Situaţii de Urgenţă Dâmboviţa, prezenta hotărâre se publică pe site-ul Instituţiei Prefectului – Judeţul Dâmboviţa(Secţiunea: Activităţi\_Situaţii de Urgenţă) şi se transmite Departamentului pentru Situaţii de Urgenţă, Inspectoratului General pentru Situaţii de Urgenţă și membrilor Comitetului Judeţean pentru Situaţii de Urgenţă Dâmboviţa.

(2)Prin grija Direcției de Sănătate Publică Dâmbovița, prezenta hotărâre se transmite cabinetelor de medicină de familie din judetul Dâmbovița și unităților sanitare cu paturi, iar **Planul de reziliență a rețelei sanitare față de recrudescenţa COVID-19 la nivelul județului Dâmbovița** se publică pe site-ul Direcției de Sănătate Publică Dâmbovița.

**PREŞEDINTELE C.J.S.U. DÂMBOVIŢA**

***PREFECT,***

***dr. ing. AURELIAN POPA***